Gaminimas
Orkaitę įkaitinkite iki 225 ˚C temperatūros.
Miltus sumaišykite su druska ir 400 ml pieno, gerai išsukite. Supilkite likusį pieną. Įmaišykite truputį paplaktus kiaušinius.
Gabaliukais supjaustytą sviestą sudėkite į maždaug 30 × 40 cm dydžio kepimo skardą ir pakaitinkite, kol šis ištirps ir truputį paruduos.
Tada į skardą supilkite tešlą ir kepkite 25–30 minučių (arba kol blynas visiškai iškeps ir viršuje bus apskrudęs).
Skardą 5 minutes palaikykite ant grotelių, kad kepinys pravėstų.
Tada blyną supjaustykite norimo dydžio gabaliukais ir patiekite su mėgstamais priedais.
Jeigu norite ne tokio didelio blyno, produktų kiekį sumažinkite perpus ir kepkite didelėje apvalioje pyrago formoje.